**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“IBM programmatūras līdzekļu pārvaldības serviss”**

**Iepirkuma identifikācijas Nr. FM VID 2024/253**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “IBM programmatūras līdzekļu pārvaldības serviss”, ID Nr.FM VID 2024/253 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

|  |  |
| --- | --- |
| **Iepirkuma priekšmets** | Valsts ieņēmumu dienesta (turpmāk – VID vai Pasūtītājs) rīcībā esošo IBM programmatūras līdzekļu pārvaldība (uzskaite), rekomendāciju par programmatūras licencēšanas piemērotākiem risinājumiem efektīvākai licenču izmantošanai sniegšana un IBM programmatūras izmantošanas atskaites izveidošana (turpmāk – Pakalpojums). |
| **Minimālās prasības pretendentu pieredzei, ja nepieciešams** | Pakalpojuma sniedzējs ir IBM sertificēts programmatūras licenču pārvaldības partneris vai tā oficiāls pārstāvis Latvijas teritorijā\*:<https://www.ibm.com/about/software-licensing/us-en/verification/iasp>\*Komisija noradītajā tīmekļvietnē var pārliecināties par Pakalpojuma sniedzēja atbilstību šajā sadaļā izvirzītajai prasībai, vai arī Pakalpojuma sniedzējs iesniedz apliecinājumu, ka tas ir IBM sertificēts programmatūras licenču pārvaldības partneris vai tā oficiāls pārstāvis Latvijas teritorijā. |
| **Pasūtījuma izpildes nosacījumi** | **Pasūtījuma izpildei VID izvirzītās obligāti izpildāmās prasības** |
| **Darba uzdevumi** | 1. Pakalpojuma sniedzējs 1 (vienu) reizi gadā sagatavo un iesniedz VID izmantoto IBM programmatūras līdzekļu atskaiti.2. Pakalpojuma sniedzējs pēc nepieciešamības sniedz rekomendācijas par programmatūras licencēšanas piemērotākiem risinājumiem efektīvākai licenču izmantošanai. |
| **Plānotie darba uzdevumu nodevumi**  | 1 (viena) sagatavota atskaite, saskaņā ar ražotāja noteikumiem, par VID rīcībā esošiem un izmantotiem IBM programmatūras līdzekļiem, derīga iesniegšanai IBM. |
| **Darba uzdevumu nodevumu nodošanas-pieņemšanas kārtība** | 1. Sagatavotu atskaiti Pakalpojuma sniedzējs iesniedz VID, nosūtot uz VID pilnvarotās personas e-pastu.2. VID pilnvarotā persona veic saņemtās atskaites pārbaudi. Ja pārbaudē nav konstatētas neatbilstības, atskaiti uzskata par akceptējamu. Par atskaites akceptēšanu VID pilnvarotā persona nosūta atbildes e-pastu Pakalpojuma sniedzējam.3. Pasūtītājs akceptēto atskaiti iesniedz ražotājam IBM. |
| **Samaksas noteikumi** | 1. Pakalpojuma sniedzējs pēc līguma noslēgšanas sagatavo rēķinu un aktu par sniedzamo Pakalpojumu. Sagatavotu rēķinu un aktu par Pakalpojuma uzsākšanu Pakalpojuma sniedzējs nosūtīta Pasūtītājam uz elektroniskā pasta adresi FP.lietvediba@vid.gov.lv vai e-rēķinu uz eAdresi EINVOICE\_VID@ 90000069281. Ja Pakalpojuma sniedzējs VID iesniedz elektronisko rēķinu, tam jāatbilst normatīvajos aktos noteiktajam formātam.2. Pasūtītājs veic samaksu par Pakalpojumu sniegšanu 30 (trīsdesmit) dienu laikā pēc akta par Pakalpojumu sniegšanas uzsākšanas abpusējas parakstīšanas un rēķina iesniegšanas, maksājumu pārskaitot uz Pakalpojuma sniedzēja norēķinu kontu kredītiestādē.3. Par samaksas brīdi uzskatāms naudas pārskaitīšanas datums no VID norēķinu konta.4. Ja piemēroto sankciju dēļ VID nav tiesības veikt samaksu Pakalpojuma sniedzējam, VID atliek samaksas veikšanu un samaksai noteiktais termiņš tiek apturēts līdz brīdim, kad pret Tehniskā piedāvājuma sadaļas “Citi nosacījumi” 1.1.apakšpunktā norādītajiem sankciju subjektiem tiek atceltas sankcijas un maksājumu ir iespējams veikt. |
| **Līguma darbības termiņš** | 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu. 2. Līgumu par Pakalpojuma nodrošināšanu paredzēts slēgt uz 1 (vienu) gadu.3. Pusēm ir tiesības vienpusēji izbeigt līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.4.VID ir tiesības vienpusēji izbeigt līguma darbību, vismaz 1 (vienu) darba dienu iepriekš rakstiski paziņojot par to Pakalpojuma sniedzējam:4.1. ja atbilstoši Starptautisko un Latvijas Republikas nacionālo sankciju likumam Tehniskā piedāvājuma sadaļas “Citi nosacījumi” 1.1. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ līgumu nav iespējams izpildīt vai līguma izpilde tiek būtiski kavēta;4.2. ja uz Pakalpojuma sniedzēju līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā. |
| **Citi nosacījumi** | 1.Pakalpojuma sniedzējs 2 (divu) darba dienu laikā rakstveidā informē VID:1.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Pakalpojuma sniedzēja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Pakalpojuma sniedzēja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pakalpojuma sniedzēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);1.2. ja mainās Pakalpojuma sniedzēja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām (tajā skaitā Pakalpojuma sniedzēja, dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;1.3. ja uz pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā. 2. Pakalpojuma sniedzējs apņemas visā Pušu sadarbības laikā, kā arī pēc tam neizpaust trešajām personām sakarā ar līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Pakalpojuma sniedzējam saistībā ar līguma izpildi, kā arī līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.Šīs sadaļas 2.punktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.).Puses ar informācijas prettiesisku izpaušanu līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju. |

1. **Finanšu piedāvājums**

*2.tabula*

|  |  |
| --- | --- |
| **Iepirkuma priekšmets** | **Cena\*****EUR bez PVN** |
| VID rīcībā esošo IBM programmatūras līdzekļu pārvaldība (uzskaite), rekomendāciju par programmatūras licencēšanas piemērotākiem risinājumiem efektīvākai licenču izmantošanai sniegšana un IBM programmatūras izmantošanas atskaites izveidošana |  |

\* cenā ir ietvertas visas izmaksas, kas saistītas ar Pakalpojuma sniegšanu, tajā skaitā, rekomendāciju sniegšana, atskaites sagatavošana (tajā skaitā sagatavotās atskaites precizēšana, ja tāda būs nepieciešama), nodokļi (izņemot – PVN), nodevas, izmaksas nepieciešamo atļauju iegūšanai no trešajām personām, darbaspēka izmaksas u.c. ar līguma savlaicīgu un kvalitatīvu izpildi saistītās izmaksas.

Nosacījumi piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Finanšu piedāvājumā cenām jābūt norādītām EUR bez PVN, norādot ne vairāk kā 2 (divas) zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN veidos iepirkuma kopējo cenu EUR bez PVN.
4. Pretendents pievieno piedāvājumam līguma projektu latviešu vai angļu valodā.

|  |  |
| --- | --- |
| **Pretendenta nosaukums:**  |  |
| Reģistrācijas Nr.:  |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. **Komisijas iegūstamā informācija**
	1. Komisija no Valsts ieņēmumu dienesta (turpmāk – VID) publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
	2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz EUR 150 (viens simts piecdesmit *euro*), komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

 Ja šajā apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*), un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
	2. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Kā arī šādu informāciju pārbauda attiecībā par pretendenta, kuram būtu piešķiramas līguma slēgšanas tiesības, dalībnieku un dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, kā arī piesaistīto apakšuzņēmēju un tā dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
	3. Komisija šīs sadaļas 3.4. apakšpunktā minēto informāciju iegūst no Latvijas Republikas [Uzņēmumu reģistra](https://info.ur.gov.lv/#/data-search), pārbaudot sankciju meklēšanas saitēs. Ja informācija par 3.4. apakšpunktā minētajām personām vietnē nav publicēta, pretendentam tā jāiesniedz:
		1. kopā ar piedāvājumu vai
		2. 3 (trīs) darba dienu laikā no Komisijas pieprasījuma nosūtīšanas datuma.
	4. Izziņas un citus dokumentus, kurus izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
1. **PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI**

**4.1.** Komisija par iepirkuma uzvarētāju atzīst to pretendentu, kura piedāvājums atbilst Iepirkuma uzaicinājumā norādītajām prasībām un kura piedāvātā cena kopā EUR bez PVN ir viszemākā.

**4.2.** Komisija pēc lēmuma pieņemšanas sazināsies tikai ar to pretendentu, kurš tiks atzīts par uzvarētāju iepirkumā, un informāciju par pieņemto lēmumu publicēs VID tīmekļvietnē paziņojumā par iepirkumu.

1. **NOSACĪJUMI PIEDĀVĀJUMA IESNIEGŠANAI**
	1. Piedāvājumu pretendents var iesniegt līdz 2024. gada 22. oktobrim plkst. 10.00, nosūtot piedāvājumu uz elektroniskā pasta adresi: Santa.Opmane@vid.gov.lv.
	2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
	3. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
	4. Piedāvājumam jābūt aizsargātam, izmantojot šifrēšanu. Instrukciju skat. 1.pielikumā.
	5. **Piedāvājuma iesniedzējs 2024. gada 22. oktobrī no plkst. 10.00 līdz plkst. 16.00 nosūta uz elektronisko pasta adresi: Santa.Opmane@vid.gov.lv paroli šifrētā piedāvājuma atvēršanai.**
	6. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 5.5. apakšpunktā noteiktajā termiņā nav atsūtīta parole, Pasūtītājs neizskata.
	7. Lai piedāvājums tiktu saņemts VID, lūdzam personas piedāvājumu iesniegšanai izmantot e-pastu, kura sūtījuma FROM adreses domēns sakrīt ar faktiskā sūtītāja domēnu. *(Saskaņā ar 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”  15.15. un 15.16.punktā noteikto kopš 2021.gada 1.janvāra valsts un pašvaldību institūcijām visiem ienākošajiem sūtījumiem ir jāveic* *e-pastu pārbaude izmantojot autentifikācijas protokolu (DMARC), kas ietver sevī arī sūtītāja identifikatora (SENDERID) pārbaudi.* *Sūtījuma FROM adreses domēna nesakritības gadījumā ar faktiskā sūtītāja domēnu, sūtītāja identifikatora SENDERID validācija nenotiek veiksmīgi,  e-pasts tiek uzskatīts par viltotu un netiek piegādāts adresātam.)*
	8. Aicinām pretendentu pēc piedāvājuma nosūtīšanas pārliecināties vai tiek saņemta atbilde, kas apliecina piedāvājuma saņemšanu. Atbildes nesaņemšanas gadījumā zvanīt – VID Finanšu pārvaldes galvenajai iepirkumu speciālistei Santai Opmanei, Tālrunis 67120235, e-pasta adrese: Santa.Opmane@vid.gov.lv.

1.pielikums

**Piedāvājuma šifrēšana**

Instrukcija:

1. Uz faila nosaukuma vienu reizi nospiež labo peles taustiņu;
2. 7-Zip (*ja šāds nosaukums neuzrādās, tad ir nepieciešams lejupielādēt attiecīgo programmu –* [*https://www.7-zip.org/*](https://www.7-zip.org/));
3. Ielikt arhīvā;
4. Ievadīt savu paroli;
5. Labi;
6. Šifrēto failu paraksta ar drošu elektronisko parakstu – <https://www.eparaksts.lv/lv/>.





Izveidotais šifrētais piedāvājums (dzeltenā mapīte).

